Kai Sauluse lekwe isuka kena bunu Stepanuse . Tamata rebe esi hlaleke loko Alla titinaije esi hnouke Stepanuse kai esi ranieni titinai neka . Kena petu mere neka tamata rebe esi hlaleke loko Yesuse me kota Yerusaleme esi supu teta , supu bunu kai supu sui . Hoko pusue esi naya tebike bei lomai me otoi Yudea kai otoi Samaria . Batuke Yesuse Eni maka ulakaru pine esi naya mo .
